Dagtilbuds-, Skole- og Familieudvalget (DSFU) — 2025-08-11

Punkt 1: Godkendelse af dagsorden - DSFU møde d. 11.8.25
Sagsnummer: 24/32280
Beslutning: Godkendt.

Punkt 2: Valg af næstformand
Sagsnummer: 21/31934
Resumé: Udvalget skal vælge en næstformand.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, at ny næstformand vælges
Beslutning: Signe Haahr Lindegaard (Ø) valgt som næstformand.

Punkt 3: Behandling af budgetopfølgning for bevilling 41 Skoler pr. 31. maj 2025
Sagsnummer: 25/13037
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 31. maj 2025 for bevilling 41 Skoler. Der er stort set balance på bevillingen. Samlet set forventes et merforbrug på -1,026 mio. kr. Dette dækker over flere områder, både centralt og decentralt, hvor der er mer- og mindreforbrug i forhold til det budgetlagte. De væsentligste differencer er beskrevet i sagen nedenfor.
Indstilling: Skolechefen og økonomichefen indstiller til Dagtilbuds-, Skole- og Familieudvalget, at resultatet af budgetopfølgningen behandles at bevillingsflytninger og tillægsbevillinger, der indgår i denne budgetopfølgning, indstilles til godkendelse i Økonomi- og Erhvervsudvalget henholdsvis byrådet. At der frigives 0,1 mio. kr. til en mindre ombygning på Skægkærskolen i 2025 finansieret ved fremrykning af budget fra kapacitetspuljen i 2026.
Beslutning: Indstilling anbefales.

Punkt 4: Behandling af budgetopfølgning for bevilling 43 Dagpleje og Daginstitutioner pr. 31. maj
Sagsnummer: 25/16147
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 31. maj for bevilling 43 Dagpleje og Daginstitutioner. Tillægsbevillingen til understøttelse af minimumsnormeringer og flere børn end forventet, der blev givet ved budgetopfølgningen pr. 31. marts, er udmøntet. Der vil løbende være et stort ledelsesmæssigt fokus på, at dagtilbuddene får pengene brugt på pædagogisk personale i daginstitutionerne, så normeringerne overholdes i 2025. Udviklingen i de forventede normeringer i daginstitutionerne i 2025 følges løbende.
Indstilling: Børne- og Familiechefen og Økonomichefen indstiller til Dagtilbuds-, Skole- og Familieudvalget, at resultatet af budgetopfølgningen behandles at bevillingsflytninger og tillægsbevillinger, der indgår i denne budgetopfølgning, indstilles til godkendelse i Økonomi- og Erhvervsudvalget henholdsvis byrådet
Beslutning: Indstilling anbefales.

Punkt 5: Behandling af budgetopfølgning for bevilling 44 Social Tilsyn Midt pr. 31. maj
Sagsnummer: 25/11979
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 31. maj 2025 for bevilling 44 Social Tilsyn Midt. Der forventes et samlet mindreforbrug på 2,8 mio. kr.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget at Resultatet af budgetopfølgningen behandles.
Beslutning: Behandlet.

Punkt 6: Behandling af budgetopfølgning for bevilling 45 - Børn og unge med særlige behov pr. 31. maj 2025
Sagsnummer: 25/11938
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 31. maj 2025 for bevilling 45, Børn og unge med særlige behov. Bevilling 45 omfatter udgifter og indtægter til Familie og Børnehandicap og til Sundhedsplejen. På bevillingen forventes et samlet mindreforbrug på 6,5 mio. kr. I budget 2025 blev serviceudgiftsrammen for området udvidet med 8,2 mio. kr. svarende til den forventede budgetudfordring. Regnskab 2024 på de centrale funktioner var på -12,3 mio. kr. der blev nulstillet i forbindelse med behandling af overførselssag fra 2024 til 2025. Ved seneste budgetopfølgning blev området tildelt 5 mio. kr. i 2025 til sikring af overensstemmelse mellem budget og forventet forbrug.
Indstilling: Børne- og Familiechefen og Økonomichefen indstiller til Dagtilbuds-, Skole- og Familieudvalget: at resultatet af budgetopfølgningen behandles. at bevillingsflytninger og tillægsbevillinger, der indgår i denne budgetopfølgning, indstilles til godkendelse i Økonomi- og Erhvervsudvalget henholdsvis byrådet.
Beslutning: Indstilling anbefales.

Punkt 7: Behandling af budgetopfølgning for bevilling 47 Handicap - sociale overførsler pr. 31. maj
Sagsnummer: 25/11958
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 31. maj 2025 for bevilling 47 Handicap – sociale overførsler. Der forventes et samlet merforbrug på 4,0 mio. kr. på bevillingen.
Indstilling: Børne- og Familiechefen og Økonomichefen indstiller til Dagtilbuds-, Skole- og Familieudvalget: at resultatet af budgetopfølgningen behandles
Beslutning: Behandlet.

Punkt 8: Godkendelse af tillægsbevilling til kapacitetsudvidelse af Thorning Skole
Sagsnummer: 24/25971
Resumé: Byrådet godkendte den 29. oktober 2024 punktet ”Godkendelse af anlægsbevilling til mindre ombygninger i forbindelse med oprettelse af specialklassetilbud på Voel Skole og Tollundskolen samt til kapacitetsudvidelse af inklusionscentret på Thorning Skole”. Ombygningerne var på daværende tidspunkt ikke projekterede, og den forventede udgift var på baggrund af en skønsmæssig vurdering anslået til 10 mio. kr. Omfanget af ombygningerne på Thorning Skole har vist sig at være større end først antaget, og der søges derfor om en tillægsbevilling på 2,5 mio. kr.
Indstilling: Skolechefen indstiller Byrådet at tillægsbevilling på 2,5 mio. kr. i 2025 til anlægsbevilling på 10 mio. kr. til kapacitets-udvidelse af Thorning Skole godkendes, når der fremrykkes 2,5 mio. kr. fra kapacitetspuljen i 2026 til 2025
Beslutning: Indstillingen anbefales.

Punkt 9: Godkendelse af udviklingsplan og anlægsbevilling for kapacitetsudvidelse af Tollundskolen, afdeling Funder, etape 3
Sagsnummer: 24/10709
Resumé: Økonomi- og Erhvervsudvalget behandlede 21. januar 2025 punktet ”Pulje til kapacitetsudvidelser, skoler: Godkendelse af prioriteringsprincipper og godkendelse af forslag til fordeling af midler i 2025-2030”. Heraf fremgik det, at Tollundskolen, afdeling Funder, er en af de skoler i kommunen, hvor elevtallet i fremtiden vokser i en sådan grad, at skolen skal udvides/ombygges i en etape 3, og at der forventes en samlet udgift til dette på 65 mio. kr. Byrådet godkendte på den baggrund 25. februar 2025 en projekteringsbevilling på 2 mio. kr. til kapacitetsudvidelse af Tollundskolen, afdeling Funder. Det foreslås, at udviklingsplanen for skolen godkendes, og at der frigives yderligere 63 mio. kr. til projektet
Indstilling: Skolechefen indstiller til Byrådet, at udviklingsplanen for kapacitetsudvidelse af Tollundskolen, afdeling Funder, godkendes. at forhøjelse af anlægsbevilling med 63 mio. kr. fra 2 mio. kr. til 65 godkendes, fordelt med rådighedsbeløb på 4 mio. kr. i 2026, 20 mio. kr. i 2027, 30 mio. kr. i 2028 og 9 mio. kr. i 2029. Kapacitetspuljen på bevilling 41 Skoler reduceres tilsvarende.
Beslutning: Indstillingen anbefales.

Punkt 10: Orientering om afrapportering af skoleudviklingssamtaler 2025
Sagsnummer: 22/11557
Resumé: 12. juni 2023 vedtog Dagtilbuds-, Skole- og Familieudvalget (link til sag), at udvalget modtager afrapportering om skoleudviklingssamtalerne hvert andet år med fokus på: 1) Opsamling på skolernes udvalgte fokusområder 2) Opsamling på det udvalgte supplerende samtaleemne: Hvordan skolerne vil arbejde med styrket faglighed? 3) Resultater fra Folkeskolens Nationale Overgangstest i dansk og matematik og trivselsmålingen I denne sagsfremstilling vil udvalget blive orienteret om afrapportering fra de afholdte skoleudviklingssamtaler herunder udvalgte tematikker, supplerende samtaleemne, samt resultater for nationale overgangstest og trivselsmålingen.
Indstilling: Skolechefen indstiller til Dagtilbuds-, Skole- og Familieudvalget, at orienteringen om afrapportering af skoleudviklingssamtalerne afholdt i foråret 2025 tages til efterretning. Sagen Supplerende beskrivelse af sagen: Med indførelsen af folkeskolens kvalitetsprogram får skolebestyrelsen fra 1. august 2025 ret til at deltage i skoleudviklingssamtalen. I dette skoleår har to skoler meldt sig til at afprøve denne samtaleform. Den ene samtale er gennemført med deltagelse af skolebestyrelsesformanden. Den anden samtale er planlagt til gennemførelse i august. Afprøvningerne vil blive fulgt op af en evaluering med henblik på at give input til den rammesætning, der skal udarbejdes for kommende års samtaler med deltagelse af skolebestyrelsesrepræsentant.
Beslutning: Taget til efterretning. Nyt bilag er koblet på punktet.

Punkt 11: Godkendelse af deltagelse i den nationale forsøgsordning for skolemad 2025-2028
Sagsnummer: 25/8118
Resumé: Tre af kommunens folkeskoler har tilmeldt sig og er blevet udtrukket til at modtage tilskud fra Styrelsen for Undervisning og Kvalitets pulje til afprøvning af skolemadsordninger i den nationale forsøgsordning med skolemad 2025-2028. Det drejer sig om Dybkærskolen (indskoling), Fårvang Skole (mellemtrin) og Tollundskolen, afd. Funder (udskoling). Deltagelse i forsøgsordningen forudsætter, at der senest 31. august 2025 er indhentet politisk tilslutning til deltagelse i forsøget.
Indstilling: Skolechefen indstiller til Dagtilbuds-, Skole- og Familieudvalget at Dybkærskolens, Fårvang Skoles og Tollundskolens deltagelse i forsøgsordning med skolemad godkendes
Beslutning: Godkendt.

Punkt 12: Drøftelse og beslutning om anbefalinger der skal videregives til nye politiske udvalg i den tværgående indsats 'Fælles om børne- og ungelivet'
Sagsnummer: 24/8875
Resumé: Silkeborg Kommune har siden 2020 deltaget i Trygfondens og Sundhedsstyrelsens program ’Fælles om Ungelivet’, hvor der er udarbejdet et dansk koncept ud fra den såkaldte Islandsmodel. Lokalt kaldet ’Fælles om børne- og ungelivet’. Den lokale indsats arbejder på tværs af Kultur-, Fritids-, Outdoor- og Idrætsudvalget, Dagtilbuds-, Skole- og Familieudvalget samt Sundheds- og Nærhedsudvalget, hvor områderne arbejder sammen om at skabe det gode, sjove og trygge ungeliv præget af sunde fællesskaber, tydelige voksne og mindre risikoadfærd (alkohol, tobak/nikotin og andre rusmidler). På mødet skal udvalget drøfte og beslutte hvilke anbefalinger, de ønsker at videregive til fagudvalgene fra den nye byrådsperiode 2026-2029.
Indstilling: Kultur- og Borgerservicechefen, Skolechefen og Sundheds- og Omsorgschefen indstiller til Kultur-, Fritids-, Outdoor- og Idrætsudvalget, Dagtilbuds-, Skole- og Familieudvalget og Sundheds- og Nærhedsudvalget at den tværgående indsats drøftes at anbefalinger for den tværgående indsats til fagudvalget for byrådsperioden 2026-29 besluttes
Beslutning: Udsat. Beslutning Sundheds- og Nærhedsudvalget den 12-08-2025 Drøftet. Anbefalingerne oversendes til et nyt fagudvalg. De fremviste plancher vedlægges protokollen. Beslutning Kultur-, Fritids-, Outdoor- og Idrætsudvalget den 04-08-2025 Drøftet. ”Oplæg KFOIU 4. august 2025” med journalnr. 258215/25 blev præsenteret på mødet. Oplægget er hæftet på som bilag. Anbefalinger: - Emnet genoptages på kommende udvalgsmøde. Ej til stede: - Kern Oddershede (V) - Lars Faarup (A) - Luis Da Silva Martins (B)

Punkt 13: Fortsat drøftelse og beslutning vedrørende behandlingstilbud til børn og unge i familier med misbrugsproblematikker
Sagsnummer: 24/31245
Resumé: Socialudvalget samt Dagtilbuds-, Skole- og Familieudvalget fortsætter drøftelsen af, hvorvidt Silkeborg Kommune skal etablere et behandlingstilbud til børn og unge, der vokser op i familier med misbrugsproblematikker på baggrund af studietur i juni 2025. På studieturen mødtes udvalgene med de to aktører, som forvaltningen tidligere har været i dialog med i forhold til at etablere et behandlingstilbud i Silkeborg Kommune.
Indstilling: Socialchefen og Børne- og Familiechefen indstiller til Socialudvalget samt til Dagtilbuds-, Skole- og Familieudvalget, at udvalgene drøfter og beslutter, om de vil arbejde videre med at finde finansiering til etablering af et behandlingstilbud til børn og unge, der vokser op i familier med misbrug, gennem budgetforhandlingerne for 2026. at udvalgene drøfter og beslutter hvilken aktør, de ønsker at samarbejde med om etablering af behandlingstilbuddet.
Beslutning: Overført til videre politisk drøftelse i forbindelse med budget 2026. Beslutning Socialudvalget den 06-08-2025 Udvalget anerkender emnets vigtighed og vil overlevere emnet til byrådets budgetproces, hvor man bør forholde sig til finansiering med afsæt i, hvad der er frembragt til denne sag og evt. supplerende oplysninger. Ej til stede Kern Oddershede (V) samt Kristian Stride (A) i stedet deltog Dorthe Jensen (A)

Punkt 14: Til orientering - DSFU møde d. 11.8.25
Sagsnummer: 24/32280
Beslutning: Taget til efterretning.

Punkt 15: Underskriftsside - DSFU møde d. 11.8.25
Sagsnummer: 24/32280
Beslutning: ..